প্রণালী: চিংড়ি ধুয়ে ১/২ চা-চামচ হলুদগুঁড়ো ও নুন মাখিয়ে রাখুন। কড়াইতে অল্প তেল দিয়ে মাছগুলো হাল্কা করে সাঁতলে নিন। এবার কড়াইতে সর্ষের তেল দিয়ে গরম করুন। তেল গরম হলে তাতে কালো জিরে ফোড়ন দিন। ফোড়ন হয়ে গেলে তাতে আদাবাটা, কাঁচালঙ্কাবাটা, হলুদগুঁড়ো, নুন ও চিনি দিয়ে, অল্প জলের ছিটা দিয়ে ভাল করে কষে নিন। মশলা কষা হয়ে গেলে ভেজে রাখা মাছ ও নারকেলের দুধ দিয়ে, ঢাকা দিয়ে নরম আঁচে রান্না করুন। মাছ সেদ্ধ হয়ে গেলে চেরা কাঁচালঙ্কা ও ৩ টেবিলচামচ কাঁচা তেল ছড়িয়ে নামিয়ে নিন। গরম ভাতের সঙ্গে সার্ভ করুন তেল-চিংড়ি।